Public procurement notice: Contract Notice
Published: 2017-08-25
Buyer: MFB – Magyar Fejlesztési Bank Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 72262000: Software development services
Submission deadline: 2017-09-29
Award criteria: The most economic tender

Technical requirements: A Fontium 2.0 informatikai rendszer továbbfejlesztésére vonatkozó szakértői fejlesztői keret beszerzése 3 éves időtartamra.
Vállalkozási keretszerződés keretében az Ajánlattevő feladata az MFB Zrt. felhasználásában lévő, pénzügyi számlavezetési és jelentési feladatokat ellátó „Fontium 2.0” szoftverrendszer továbbfejlesztése. Ajánlattevő feladata a szolgáltatás időtartama alatt felmerült felhasználói igények elemzése, az igények alapján a rendszer továbbfejlesztésének megtervezése és megvalósítása, a felhasználói átvételi tesztek lebonyolítása, fejlesztéssel kapcsolatos dokumentációk elkészítése illetve a bevezetés támogatása.
Ajánlatkérő az MV Magyar Vállalkozásfinanszírozási Zrt. beolvasztása során tulajdonjogot szerzett a pénzügyi számlavezetési és jelentési feladatokat ellátó „Fontium 2.0” szoftverrendszerre. Az alkalmazást fel kívánja használni a 2014-2020 EU programozási időszak Alapok alapját végrehajtó szervezet feladatainak ellátása érdekében.
Ajánlatkérő a szerződés tárgyát képező Fontium 2.0 szoftverrendszerre vonatkozó várható felhasználói továbbfejlesztési igények megvalósítására 3 évre szóló szerződést kíván kötni.
A fejlesztési igények alapvetően a 2014-2020. EU programozási időszak új operatív programjaival és az abban létrehozandó új támogatási termékekkel kapcsolatban merülnek fel, mely magában foglalja a Fontium 2.0 szabad forráskódú fejlesztőeszközökkel kifejlesztett, webes adatgyűjtési felülettel és a közel 1000 felhasználóval rendelkező pénzügyi intézményi informatikai rendszer, illetve a hozzá tartozó adatbázis szükség szerinti átdolgozását, és a teljes rendszerdokumentáció aktualizálását. A rendszer szintén ellátja a 2007-13-as programozási időszak termékeinek nyilvántartását is, a fejlesztési igények teljesítése során a régi termékek változatlan működőképességét meg kell őrizni.
A Fontium2 rendszer egy folyamattámogató keretrendszerre épül. Az alkalmazás egyedi környezetben került megvalósításra, a JBoss nyílt forráskódú alkalmazásszerver 7.2 verziójának TIGRA Kft. hibajavításaival stabilizált és kibővített változatával. Az alkalmazás szintén a TIGRA Kft. által fejlesztett egyedi folyamattámogató-, vizualizációs-, és jogosultságkezelő keretrendszerre épül.
A Fontium 2.0 adatbázis kezelője 64 bites PostgreSQL 9.2.3, alkalmazásszervere JBoss AS 7.1.1. A rendszer Java 7-ben került megvalósításra. Folyamatmotorként a JBPM 4.0 került alkalmazásra, a perzisztencia réteg Hibernate 4.0.1 verziójával lett megvalósítva, míg a felhasználói felületet a PrimeFaces 3.3.1 adja. A fejlesztés során alkalmazásra kerülő nyílt forrsákódi technológiai eszközök részletes felsorolását a követelményspecifikáció 1.3.4. pontja tartalmazza.
Az Ajánlattevő a fejlesztési szakértői tevékenység ellátása érdekében, a Szakértői keret terhére elvégzendő eseti fejlesztési feladatként (EFA) megfogalmazott továbbfejlesztési feladatot lát el.
Az Ajánlatkérő a rendelkezésre álló keretösszeget az egyedileg felmerülő feladatok elvégzésére hívhatja le a teljes szerződés időtartama alatt, a keletkező fejlesztési igényekhez igazodó eloszlásban.
A Fontium 2.0 szoftverrendszerben elvégzett fejlesztési feladatokra az Ajánlattevő az egyes feladatok átvételének időpontjától számítva 12 hónap időtartamra jótállással tartozik.
Ajánlatkérő a keretösszeg 70 %-ának lehívására kötelezettséget vállal. A fejlesztői keret lehívására vonatkozó eseti megrendelés kizárólag a keretszerződés időtartama alatt adható. Ennek figyelembe vételével amennyiben a fejlesztői keret nem teljes mértékben kerül igénybevételre, úgy a szerződés lejárta után a le nem hívott fejlesztői keret elveszik.
Ajánlatkérő a Kbt. 35. § (8) bekezdése alapján nem teszi lehetővé projekttársaság létrehozását sem önálló, sem közös ajánlattevők vonatkozásában.
Késedelmi kötbér: a késedelem minden naptári napja után adott fejlesztési feladat teljesítéséért járó vállalkozói díj nettó összegének 1 %-a.
Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében felsorolt kizáró okok fennállnak.
Ajánlattevő a 321/2015. (X. 30.) Korm. rendelet (továbbiakban Rendelet) 1. § (1) bekezdése alapján az egységes európai közbeszerzési dokumentum benyújtásával igazolja előzetesen, hogy nem tartozik a Kbt. 62. § (1) és (2) bekezdésében meghatározott kizáró okok hatálya alá. Az egységes európai közbeszerzési dokumentum mintáját ajánlatkérő a Kbt. 39. § (1) bekezdésében foglaltak szerint elektronikus úton bocsátja a gazdasági szereplők rendelkezésére. A Rendelet 3. § (1) értelmében ajánlattevő ajánlatában köteles benyújtani a megfelelő képviseleti joggal rendelkező által aláírt egységes európai közbeszerzési dokumentumot.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében felsorolt kizáró okok fennállnak. Az igazolási módok felsorolása és rövid leírása: Ajánlattevő a 321/2015. (X. 30.) Korm. rendelet (továbbiakban Rendelet) 1. § (1) bekezdése alapján az egységes európai közbeszerzési dokumentum benyújtásával igazolja előzetesen, hogy nem tartozik a Kbt. 62. § (1) és (2) bekezdésében meghatározott kizáró okok hatálya alá. Az egységes európai közbeszerzési dokumentum mintáját ajánlatkérő a Kbt. 39. § (1) bekezdésében foglaltak szerint elektronikus úton bocsátja a gazdasági szereplők rendelkezésére. A Rendelet 3. § (1) értelmében ajánlattevő ajánlatában köteles benyújtani a megfelelő képviseleti joggal rendelkező által aláírt egységes európai közbeszerzési dokumentumot. A Rendelet 2. § (3) bekezdése alapján ajánlattevő köteles feltüntetni az egységes európai közbeszerzési dokumentumban a már ismert alvállalkozókat (adott esetben), amelyeknek a kapacitásaira nem támaszkodik ajánlattevő. Az egységes európai közbeszerzési dokumentumot a Rendelet 4. § (1) bekezdésében meghatározottak szerint kell kitölteni. A Rendelet 4. § (3) (4) bekezdései is alkalmazandóak a kizáró okok igazolása során. A kizáró okok részletes igazolására és a kizáró okok ajánlatkérő általi ellenőrzésére vonatkozóan a 321/2015. (X.30.) Korm. rendelet 8-16.§-ai az irányadók. A Kbt. 67. § (4) bekezdése alapján az ajánlattevőnek nyilatkozni kell, hogy a szerződés teljesítéséhez nem vesz igénybe a Kbt. 62.§ (1) és (2) bekezdése szerinti kizáró okok hatálya alá tartozó alvállalkozót. A Rendelet 15. § (1) bekezdése értelmében az alkalmasság igazolásában részt vevő alvállalkozó vagy más szervezet a képviseleti joggal rendelkező által aláírt egységes európai közbeszerzési dokumentumban nyilatkozik, hogy nem tartozik a Kbt. 62. § (1)-(2) bekezdésében meghatározott kizáró okok hatálya alá. A Kbt. 69.§ (4) és (10) bekezdésének értelmében ajánlattevő a Rendelet 8.§-a szerint köteles igazolni a kizáró okok hatálya alá nem tartozás tényét az eljárás eredményéről szóló döntés meghozatalát megelőzően az ajánlatkérő felhívását követő öt munkanapon belül. A Kbt. 69. § (5) bekezdése alapján, ha Ajánlattevő nem vagy az esetleges hiánypótlást, illetve felvilágosítás kérést követően sem megfelelően nyújtja be az igazolásokat, az ajánlatkérő ezen ajánlattevő ajánlatának figyelmen kívül hagyásával az értékelési szempontokra figyelemmel legkedvezőbbnek tekinthető ajánlattevőt hívja fel az igazolások benyújtására. A Kbt. 69. § (6) bekezdése alapján Ajánlatkérő az eljárást lezáró döntés meghozatalát megelőzően dönthet úgy, hogy a (4) bekezdésben foglaltak szerint nemcsak a legkedvezőbb, hanem az értékelési sorrendben azt követő meghatározott számú következő legkedvezőbb ajánlattevőt is felhívja az igazolások benyújtására. E lehetőséggel az ajánlatkérő akkor élhet, ha az értékelés módszerét figyelembe véve valamelyik ajánlat figyelmen kívül hagyása esetén az ajánlattevők egymáshoz viszonyított sorrendje nem változik.